**Minősített hegesztő** képzés, tanfolyam ismertető

**A képző intézmény engedély száma**: E-000533/2014/B001

**A megszerezhető szakképesítés:** A képzés keretében TÜV minősített hegesztő képesítés szerezhető Bevont elektródás kézi ívhegesztő, - vagy Lánghegesztő, - vagy Fogyóelektródás védőgázas ívhegesztő, - vagy Volfrámelektródás védőgázas ívhegesztő eljárásokra.

**A képzés célja:**

A szakképesítés munkaterületéhez tartozó legjellemzőbb munkakörök, foglalkozások betöltéséhez szükséges kompetenciák elsajátítása.

**Olyan szakember képzése, aki:**

A hegesztés elvégzéséhez szükséges minősítések, engedélyek megszerzése után képes a gyártástechnológián belül a hegesztés önálló elvégzésére, hibafelismerésére javítására, a gyártmány minőségi ellenőrzésére.

Ismeri a hegesztés anyagait, technológiai, biztonságtechnikai követelményeit, anyagvizsgálati, hegesztési és hibajavítási gyakorlati ismeretekkel rendelkezik, amelynek birtokában képes a különböző fémszerkezetek hegesztését olyan minőségben elvégezni, melyet a vonatkozó EN ISO 9606-1 szabvány előír.

**A jelentkezés feltételei:**

 **Iskolai előképzettség:** alapfokú iskolai végzettség

 **Szakképzettség:** Hegesztő; Bevont elektródás kézi ívhegesztő; Fogyóelektródás védőgázas ívhegesztő; Gázhegesztő; Volfrámelektródás védőgázas ívhegesztő; Dízelmotoros vasútijármű szerelője; Épület- és szerkezetlakatos; Hűtő- és légtechnikai rendszerszerelő; Járműkarosszéria készítő, szerelő; Karosszérialakatos; stb.

**Egészségügyi alkalmasság:** szükséges

**Előzetes tudás beszámítása:**

A képzésre jelentkezők kérhetik az előzetes tudásszint mérését. Az eljárás arra szolgál, hogy a képzésre jelentkező dokumentumokkal nem igazolt tanulmányait vagy megszerzett gyakorlati tapasztalatait elismerjék, amennyiben azok alkalmassá teszik a képzés során elsajátítandó tananyagegységek követelményeinek teljesítésére. A követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkező felmentést kap.

**Vizsga:** A képzési program befejezésekor záró beszámoló. Sikeres záró beszámolót követően a résztvevők TÜV minősítő vizsgát tesznek a választott hegesztési eljárásból.

**A képzés helyszíne:** 4030 Debrecen, Budai Ézsaiás u. 8/a.

**A képzés időtartama:** 2 hónap

**A tanfolyam tervezett kezdése:** 2020. április

**A képzés költsége:** 100.000 Ft. + vizsgadíj: kb. 50.000- 55.000 Ft. (hegesztési eljárástól függően)

**Kedvezmények:**

- Intézményünk volt hallgatóinak 10.000 Ft. képzési költség kedvezmény,

 -Álláskeresőknek 5%- képzési költség kedvezmény,

 - Részletfizetési kedvezmény! (A kedvezmények nem összevonhatók!)

**Egyéb információk, a jelentkezés a képzésre:**

A képesítés megszerzése kiváló elhelyezkedési esélyt biztosít.

A tanfolyamainkon nagy tapasztalattal rendelkező felsőfokú végzettségű tanárok oktatnak.

**Jelentkezni** a [www.dkkinfo.hu](http://www.dkkinfo.hu) honlapunkon található jelentkezési lap felhasználásával online módon, vagy személyesen lehet. Bővebb felvilágosítást az 52 533-148 telefonszámon vagy az info@dkkinfo.hu email címen kérhet.

A jelentkezést követően, a tanfolyam indításának pontos időpontjáról részletes tájékoztatást küldünk.

Debrecen, 2020. január 31.